
Në bazë të nenit 15, pika 2, të Statutit të Federatës së Muay Thai Kosova, Kuvendi  i Federatës se Muay Thai në mbledhjen e vetë të rregullt të mbajtur më 10.11.2022 nxjerr:

RREGULLORE E PUNËS SË BORDIT TË FEDERATA MUAY THAI KOSOVA
RREGULLOREN
E PUNËS SË BORDIT TË FEDERATA MUAY THAI KOSOVA
Neni 1.

Me këtë Rregullore parashihet puna e Bordit të Federata Muay Thai Kosova (në tekstin e mëtejmë Bordi i Federatës) dhe atë:
- përgatitja, thirrja dhe mbajtja e mbledhjeve të Bordit të Federatës,

- udhëheqja me mbledhjet e Bordit të Federatës,

- mënyra e aprovimit të vendimeve, të konkluzioneve dhe të qëndrimeve të Bordit të Federatës,

- mënyra e emërimit të sekretarit të përgjithshëm të Federatës ,
- mënyra e informimit për punën e Bordit të Federatës etj.
Neni 2.
Mbledhjet e Bordit të Federatës mund të jenë të rregullta dhe të jashtëzakonshme.
Neni 3.

Mbledhjet e rregullta të Bordit të Federatës i thërret Kryetari i Bordit, në mungesë të tij nënkryetari.
Neni 4.

Mbledhja e jashtëzakonshme e Bordit të Federatës mund të thirret:

- me kërkesën e Kryetarit të Bordit,

- me kërkesën e më së paku një të tretës (1/3) së anëtarëve të Bordit,
- me kërkesën e Këshillit Mbikëqyrës.
Neni 5.
Mbledhja e jashtëzakonshme mund të vendos vetëm për çështjet për të cilat është thirrur.
Neni 6.

Mbledhjen e Jashtëzakonshme duhet ti therras Kryetari në afat prej 10 ditësh, prej ditës së marrjes së kërkesës, si dhe iniciuesi i procedurës përkatësisht anëtari i Bordit.
Neni 7.

Mbledhjet e Bordit janë publike, përveç nëse Bordi  nuk vendos ndryshe.

Neni 8.

Mbledhjet e Bordit të Federatës mbahen sipas nevojës, por më së paku një herë në tre muaj.

Neni 9.
Kohëzgjatja e mbledhjes së Bordit të Federatës mvaret nga rendi i ditës së aprovuar nga ana e Bordit, mirëpo në asnjë rast nuk mundë të zgjatë më tepër se katër (4) orë.

· Asnjë anëtar i Bordit nuk mundet me marrë fjalën më tepër se dy herë, për çdo pikë të rendit të ditës.

Neni 10.

Ftesa për mbledhjen e Bordit të Federatës duhet të përmbajë rendin e ditës, datën, kohën dhe vendin e mbajtjes së mbledhjes, duhet t’u dërgohet anëtarëve të Bordit më së paku shtatë (7) ditë para mbledhjes, së bashku me materialet për shqyrtim.
Neni 11.

Mbledhjen e Bordit të Federatës e hapë dhe e drejton Kryetari i Bordit.
Në mungesë të Kryetarit, mbledhjen e Bordit të Federatës e drejton nënkryetari ose njëri nga anëtarët e Bordit, të cilin e cakton vetë Bordi  i Federatës.
Neni 12.

Mbledhja e Bordit të Federatës mbahet nëse në mbledhje marrin pjesë më tepër se gjysma e anëtarëve të tij. Në të kundërtën mbledhja shtyhet dhe konvokohet perseri.
Neni 13.

Mbas konstatimit se ekziston koorumi, rendin e ditës e propozon Kryetari i Bordit, kurse aprovimi i rendit të ditës bëhet nga anëtarët e Bordit me ngritje të dorës.
Secili anëtar i Bordit ka të drejtë të propozojë plotësimin ose edhe ndryshimin e rendit të ditës, për të cilën gjë vendos Bordi i Federatës.
Në qoftë se ka propozime për ndryshim ose plotësim të rendit të ditës, Bordi  i Federatës së pari vendos për këto propozime e mandej aprovon rendin e ditës. 
Nëse votohet atëherë votimi bëhet me vota të hapura.
Neni 14.

Në mbledhjet e Bordit të Federatës mbahet procesverbali. Procesverbalin e mban sekretari i Federatës. 
Procesverbali, i cili përveç tjerash patjetër duhet të përmbajë vendimet eventuale të Bordit, miratohet në mbledhjen e ardhshme.

Mbas miratimit, procesverbali nënshkruhet nga Kryetari i Bordit dhe procesmbajtësi.
Neni 15.
Mbas përfundimit të diskutimeve për secilin propozim që parashtrohet në mbledhje, votohet në Bordin  e Federatës.
Secili anëtar i Bordit ka vetëm një votë në Bordin  të Federatës.

Neni 16.
Anëtarët e Bordit të Federatës që dëshirojnë të diskutojnë, këtë të drejtë e realizojnë me lejen e Kryetarit të Bordit ose të kryesuesit të mbledhjes.
Diskutuesi gjegjësisht anëtari i Bordit të Federatës ka të drejtë të diskutojë vetëm për atë çështje që është në rend të ditës. Nëse largohet nga pika e rendit të ditës kryesuesi i mbledhjes ka të drejtë t’ia ndalë diskutimin.
Neni 17.
Bordi  i Federatës mund të marr vendime të plotëfuqishme në qoftë se në mbledhje marrin pjesë më tepër se gjysma e anëtarëve të Bordit.

Vendimet e Bordit të Federatës janë të obligueshme për të gjithë anëtarët dhe organet e Federatës.

Neni 18.
Vendimet në Bordin  të Federatës merren me shumicën e thjeshtë të votave të anëtarëve të pranishëm, përveç kur një vendimmarrje rregullohet ndryshe me statutin e Federatës. Në rast të numrit të barabartë të votave “për” dhe “kundër” vendos vota e Kryetarit të Bordit gjegjësisht të kryesuesit. Secili anëtar i Bordit të Federatës mund të abstenojë prej votimit, për të cilën çështje ai ose ajo ka interes personal ose ekonomik.
Neni 19.

Votimi në mbledhjet e Bordit të Federatës bëhet me vota të hapura. Në qoftë se çështja është e rëndësisë së veçantë dhe Bordi mendon se votimi duhet të bëhet me vota të fshehta, atëherë veprohet sipas vendimit të shumicës.
Neni 20.
Sekretarin e përgjithshëm e emëron Bordi  i Federatës me propozimin e Kryetarit.
Në qoftë se anëtarët e Bordit të Federatës nuk pajtohen me propozimin e Kryetarit, atëherë Kryetari ka të drejtë të propozojë një individ tjetër, për të cilin arrihet koncensusi.

Votimi për emërimin e sekretarit të përgjithshëm bëhet me vota të hapura, përveç nëse Bordi i  Federatës nuk vendos ndryshe.
Neni 21.

Sekretari i përgjithshëm emërohet me mandat katër (4) vjeçar, me mundësi të rizgjedhjes.
Neni 22.
Sekretar i përgjithshëm i Federatës mund të zgjedhet vetëm personi icili:

· është shtetas i Republikës së Kosovës,
· ka kualifikimin e lartë profesional,

· është personalitet i moralshëm dhe pedagog i dalluar me aftësi të dëshmuara profesionale, organizative dhe menagjuese.

Neni 23.
Sekretari i përgjithshëm me Federatën themelon marrëdhënie pune me gjysmë norme, me kontratë në afat të caktuar, në bazë të Ligjit të punës të Kosovës.
Neni 24.
Bordi  i Federatës mund të formojë trupa punues (Këshilla dhe Komisione) të përhershme dhe të përkohshme.

Këshillat dhe Komisionet për punën e tyre i përgjigjen Bordit të Federatës.

Neni 25.
Trupat e përhershëm dhe të përkohshëm të Bordit të Federatës janë:
·    Këshilli Profesional,

[image: image1.jpg]e Ltat

&

FMTHK

FEDERATA MUAY THAI KOSOVA




[image: image2.jpg]



· Komisioni Disiplinor.


· Komisioni për kalimin dhe regjistrimin e sportistëve,
· Komisioni për qështje të referimit dhe rregullat e lojës.





· Komisioni Shëndetësor  
· Komisioni për informimit marketing .

Neni 26.

Kërkesat, ankesat ose propozimet që parashtrojnë anëtarët e Federatës, Bordi duhet t’i shqyrtojë në afat kohor prej dy (2) javësh.Vendimi ose konkluzioni i Bordit të Federatës duhet t’i dorëzohet anëtarit të Federatës në afat prej një (1) muajsh, në formën e shkruar.
Neni 27
Për punën e vet Bordi  i Federatës rregullisht informon opinionin publik, e në veçanti anëtarët e rregullt të Federatës. Informimi bëhet nëpërmjet mjeteve të informimit, buletineve, raporteve, vjetore etj.

Neni 28.
Anëtaret e Bordit të cilët janë të komunave perkatësisht, regjioneve tjera duhet tju kompenzohet udhëtimi i ardhjes gjerë në Prishtinë.
Neni 29.

Kjo Rregullore konsiderohet e aprovuar nëse për të votojnë dy të tretat (2/3) e anëtarëve të Bordit të Federatës, që marrin pjesë në mbledhje.

Ndryshimi dhe plotësimi i kësaj Rregulloreje bëhet në të njëjtën mënyrë sikurse edhe aprovimi i saj.

Neni 30.

Kjo Rregullore hyn në fuqi në ditën e aprovimit të saj nga Bordi  i Federatës.
Prishtinë                                                             Presidenti i Federates Muay Thai Kosova

10.11.2022                                                                              Shpejtim Ahmetaj 

